Source: https://info.raad.tartu.ee/dhs.nsf/web/viited/gpunid/G95867135BFD3DDCFC22583FD001D2CDF?OpenDocument
Timestamp: 2020-01-27 07:07:04+00:00
Document Index: 3716813

Matched Legal Cases: ['§ 25', '§ 1', '§ 22', '§ 4', '§ 4', '§ 4', '§ 4']

Õigusakti eelnõu: Määrus nr.LVK-M-0074 2019. aasta huvitegevuse ja huvihariduse toetus Tartu Linnavolikogu, Määrus LVK-M-0074
Õigusakti eelnõu: 2019. aasta huvitegevuse ja huvihariduse toetus
Reg. number: LVK-M-0074
Õigusakt: Tartu Linnavolikogu 17.05.2019 määrus nr 68 "2019. aasta huvitegevuse ja huvihariduse toetus"
Failid: 2019. aasta HT ja HH toetus.pdf ( 614 kb )
Tartu_Linnavolikogu_Maarus_2019_LVK-M-0074.pdf ( 33 kb )
30. aprill 2019. a. nr LVK-M-0074
(3) Tehnika või tehnoloogia ringina toetatakse huviringi või huvikooli aine- või õppekava (edaspidi huviring). Tehnika või tehnoloogia ringina ei toetata robootika ja infotehnoloogia ringe.
§ 25. Toetuse eraldamine Tartu Linnavalitsuse hallatavale asutusele
Tartu Linnavolikogu määruse eelnõu "2019. aasta huvitegevuse ja huvihariduse toetus " juurde
1. juulil 2017. a hakkasid kehtima olulised muudatused noorsootöö seaduses, mille kohaselt määratakse riigieelarvest valdadele ja linnadele võimaluse korral täiendav toetus 7–19aastaste noorte süsteemse ja juhendatud huvihariduse ja huvitegevuse kättesaadavuse ja mitmekesisuse parandamiseks eesmärgiga suurendada nende võimalusi omandada teadmisi, oskusi ja hoiakuid valitud huvialal (edaspidi: huvihariduse ja huvitegevuse toetus). Huvihariduse ja huvitegevuse toetust ei või kasutada kinnisvara ja sõiduvahendite omandamiseks ja kasutusse võtmiseks, hoonete ja rajatiste ehitamiseks ning kinnistute, hoonete ja ruumide majandamiskulude eest tasumiseks. Huvihariduse ja huvitegevuse toetuse kasutamisel peavad omavalitsused lähtuma põhimõttest, et huvihariduse ja huvitegevuse toetusega ei asendata oma eelarvest kaetavaid kulusid. Toetuse saamise eeldusena tuleb igal aastal koostada ja edastada Eesti Noorsootöö Keskusele huvihariduse ja huvitegevuse kava. 2019. aasta kava kinnitas Tartu Linnavalitsus oma 19. märtsi 2019. a korraldusega nr 269. Kava täitmise eest vastutav isik on noorsooteenistuse juhataja Piret Talur.
Aastatel 2017-2019 on täiendava toetusega taotletud järgmiste Tartu huvihariduse ja huvitegevuse kitsaskohtade lahendamist:
1. tõhustatud ja erituge vajavatele laste osalus noorsootöös on keskmisest madalam;
2. uuenduslike huvialade ja metoodikate hulk huvihariduses ja huvitegevuses on vähene;
3. võimalused ning osalus huvihariduses ja huvitegevuses loodus-, tehnika- ja täppisteaduste (LTT) valdkonnas on vähesed;
4. huvitegevuses osalemise määr on kooliti ebaühtlane;
5. noorte arvu suurenemise ja linna piiride laienemise tõttu on kõigile noortele huvihariduse ja huvitegevuse võimaluste tagamine senisest keerukam.
Kogu 2019. aastal Tartu huvihariduse ja huvitegevuse kitsaskohtade lahendamiseks planeeritud toetus on 572 946 eurot (sealhulgas 2018. aastast üle kantud 56 085 eurot). Suurem osa sellest (282 108 eurot) kasutati huvihariduse ja huvitegevuse pakkujate pearahapõhise toetuse kasvuks vastavalt Tartu Linnavolikogu kinnitatud muudatustele valdkondlikes toetuskordades (kultuuriühingutele ja noorte huvitegevuse ühingutele toetuse andmise kord, 30. juuni 2011. a määrus nr 38, erahuvikoolidele toetuse andmise kord, 30. juuni 2011. a määrus nr 39) ning Tartu Linnavalitsuse kinnitatud muudatustele toetuse määrades (Tartu linna 2019. a eelarvest eraõiguslikele spordiklubidele ja spordikoolidele tegevustoetuse andmine, 7. jaanuari 2019. a korraldus nr 19).
Käesoleva eelnõuga jagatakse 110 000 eurot, sealhulgas 60 000 eurot määruse 1. jao "Tehnika või tehnoloogia ringi loomise toetus" alusel ning 50 000 eurot määruse 2. jao "Õppereisi toetused" alusel. Õppereisi toetuse määrad on samad rahvusvahelise koostöö programmi Erasmus+ strateegiliste koostööprojektide toetusmääraga ning põhinevad kilometraažil vastavalt Euroopa Komisjoni vahemaa kalkulaatorile.
Eelnõu § 1 nimetatud tegevuskava realiseerimiseks peab Tartu Linnavolikogu kehtestama käesolevas eelnõus esitatud regulatsiooni, kuna kohaliku omavalitsuse korralduse seaduse § 22 lõike 1 punkti 5 kohaselt kuulub valla või linna eelarvest toetuse andmise korra kehtestamine linnavolikogu ainupädevusse. Seega on tegemist eelnõuga, millega lahendatakse 2019. aastal riigilt tuleva huvihariduse ja huvitegevuse toetuse selle osa kasutamine, mis eeldab kolmanda sektori või linnavalitsuse hallatavate asutuste initsiatiivi. Koolituste ja arendustegevuse tarbeks võetakse pakkumused, sest nende puhul on inisitatiiv ja terviklik täpne teadmine Tartu vajadustest linnavalitsusel.
Konkurssidel saavad taotlusi esitada nii munitsipaal- kui ka mittetulunduslikud asutused. Taotlejate jaoks on loodud abikeskkond.
Õigusaktiga sätestatavatest konkursitingimustest annab koondülevaate lisatud esitlus:
2019. aasta HT ja HH toetus.pdf
Hariduskomisjoni 07.05.2019 koosoleku protokoll nr 19:
Vastates komisjoni liikmete küsimustele selgitas Madis Lepajõe, et eelnõu § 4 lõike 3 alusel ei toetata robootika ja infotehnoloogia ringe seetõttu, et neile on ette nähtud eraldi toetused. Kõnealuse määruse alusel toetuse saajad võivad saada toetusi ka muudel alustel.
4.1. linnavalitsusel kaaluda § 4 lõike 3 sõnastust ning selle viimase lause väljajätmist;
4.2. toetada määruse vastuvõtmist volikogus
Linnavalitsuse 14.05.2019 istungi protokoll nr 33:
6. Tartu Linnavolikogu menetluses olevale määruse "2019. aasta huvitegevuse ja huvihariduse toetus" eelnõule parandusettepaneku esitamine
KUULATI: Marleen Viiduli ettekannet
OTSUSTATI: 1. esitada linnavolikogu määruse "2019. aasta huvitegevuse ja huvihariduse toetus" eelnõu § 4 lõike 3 teise lause kohta parandusettepanek ja sõnastada teine lause järgnevalt:
"Käesolevat toetust ei anta robootika ja infotehnoloogia ringidele.".
Linnavolikogu hariduskomisjon palus linnavalitsusel kaaluda linnavolikogule esitatud määruse "2019. aasta huvitegevuse ja huvihariduse toetus" eelnõu § 4 lõike 3 sõnastust ning võimalusel jätta välja lõike viimase lause. Kuivõrd robootika ja infotehnoloogia ringide hulk Tartus on suur ning vahendite soetamiseks raha taotlemise kohti on teisigi, siis sooviti käesoleva määruse vahendeid suunata muude tehnika ja tehnoloogia ringide tarbeks. See ei tähenda, et robootika ja infotehnoloogia ringe ei peeta oluliseks. Käesolevaga tehakse ettepanek sõnastada robootika ja infotehnoloogia ringide välistus pehmemalt.